stanford-oval/wikipedia huggingface dataset:
אי-פרי מונקו
היסטוריה

המרוץ במונקו נכלל כחלק מתוכנית המרוצים של העונה כבר בעונת הבכורה של האליפות (2014/2015). מסלול המרוץ היה קצר יותר ממסלול הגרנד פרי של הפורמולה 1 ואורכו עמד על 1.93 ק"מ. המרוץ לא נכלל בתוכנית המרוצים של העונה השנייה של האליפות בשל התנגשות עם אירועי הגרנד פרי ההיסטורי של מונקו, המתרחשים אחת לשנתיים. האירועים מתקיימים אחת לשנתיים לסירוגין.
שיפור בביצועי המכוניות בדור השני והגדלת טווח הסוללה איפשר את הגדלת טווח המסלול. החל מעונת 2020/2021 המסלול הוארך למרחק של כ-3.318 ק"מ, בתוואי שהוא כמעט זהה למסלול הגרנד פרי (למעט פנייה T9).
מנצחי המרוץ

| שנה | מנצח | פול פוזישן | הקפה מהירה |
| --- | --- | --- | --- |
| 2015 | שווייץ סבסטיאן בואמי אי. דאמס רנו | שווייץ סבסטיאן בואמי אי. דאמס רנו | צרפת ז'אן-אריק ורן אנדרטי אוטוספורט |
| 2017 | שווייץ סבסטיאן בואמי אי. דאמס רנו | שווייץ סבסטיאן בואמי אי. דאמס רנו | בריטניה סאם בירד DS וירג'ין |
| 2019 | צרפת ז'אן-אריק ורן טקצ'יטה-DS | צרפת ז'אן-אריק ורן טקצ'יטה-DS | גרמניה פסקל ורליין מהינדרה |
| 2021 | פורטוגל אנטוניו פליקס דה קוסטה טקצ'יטה-DS | פורטוגל אנטוניו פליקס דה קוסטה טקצ'יטה-DS | בלגיה סטופל ונדורן מרצדס |
| 2022 | בלגיה סטופל ונדורן מרצדס EQ | ניו זילנד ניק קסידי אנוויז'ן רייסינג | בריטניה רובין פרינס אנוויז'ן רייסינג |
| 2023 | ניו זילנד ניק קסידי אנוויז'ן רייסינג | בריטניה ג'ייק יוז מקלארן | בריטניה ג'ייק דניס אוולנץ' אנדרטי |
הערות שוליים

↑  Formula E set to race on shorter version of Monaco circuit, Autosport, 18 September 2014
↑  Formula E, FIA and ACM reveal new track layout for Monaco E-Prix, FIAFormulaE.com, 16 April 2021
אושנצ'ין

| --- | --- |

 מדינה:  פולין פולין
 פרובינציה:  קויאוויה-פומרניה קויאוויה-פומרניה
 תאריך ייסוד:  1067
 שטח:  38.90 קמ"ר
 אוכלוסייה:  ‏
  ‑ בכפר:  2,769 (31 במרץ 2021)
 קואורדינטות:  52°38′00″N 18°43′00″E﻿ / ﻿52.63333333°N 18.71666667°E﻿ / 52.63333333; 18.71666667 
 אזור זמן:  UTC +2
 http://www.osieciny.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאושנצ'ין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאושנצ'ין(למפת פרובינציית קויאוויה-פומרניה רגילה) בידגושץ' טורון ולוצלאווק גרודז'ונדז לודז' פומרניה ורמ.-מזור. פולין גדול מזוביהאושנצ'ין(למפת פרובינציית קויאוויה-פומרניה מוגדלת) בידגושץ' טורון ולוצלאווק גרודז'ונדז לודז' פומרניה ורמיה-מזוריה פולין גדול מזוביהאושנצ'ין  he tabBackground:;tabBorder:#aaa;defaultTab:0;
 
אוֹשֶנצ'ין (או אושיינצ'ין) (מיידיש: אשענטשין; בפולנית: Osięciny, אושיינצ'יני) הוא כפר בפרובינציית קויאוויה-פומרניה שבמרכז פולין.
בכפר כיכר שוק גדולה, מספר מבנים עירוניים מהמאה ה-19, בית אחוזה, בית קברות, כנסייה בסגנון נאו-גותי שהוקמה באמצע המאה ה-19 ובניין שבו התקיים עד השואה בית כנסת.
תולדות היישוב

הכפר נוסד ככל הנראה במאה ה-15, והיה בבעלותם של בני אצולה. ב-1824 קיבל היישוב מעמד עירוני, אך עקב השתתפותו במרד הפולני, איבד מעמד זה בשנת 1870. ביישוב התקיימו ימי שוק שבועיים וירידים שנתיים.
עם פלישת גרמניה לפולין בספטמבר 1939 היווה הכפר תחנת איסוף פצועים עבור הצבא הפולני.
בשנת 1945 הוצאו להורג על ידי הסובייטים כ-100 חיילים גרמנים שבויים ביער סמוך לכפר.
יהודי אושנצ'ין > תולדות הקהילה

תחילת היישוב היהודי בכפר הייתה כנראה במחצית השנייה של המאה ה-18, ובתחילת המאה ה-19 התקיימה בכפר קהילה יהודית מאורגנת, שמגוריה הוגבלו לשני רחובות בכפר, אשר אחד מהם אף נשא את השם "ז'ידובסקה" (רחוב היהודים). ברחוב זה ניצב אז בית מדרש בנוי עץ. בשל קרבת היישוב לגבול עם פרוסיה נאסר על מתיישבים יהודים חדשים לגור בכפר החל משנת 1822. לאחר ביטול ההגבלות על מגורי היהודים בשנת 1862 גדלה האוכלוסייה היהודית במקום, וליהודים הותר לגור בכל חלקי הכפר. סמוך לאותה שנה הקצו שלטונות העיירה ליהודים שטח קרקע לבית עלמין, ונבנה בו בית כנסת מלבנים.
בתקופה שבין שתי מלחמות העולם המשיכו יהודי הכפר להתפרנס בעיקר מן המסחר הזעיר והמלאכה, והוקמו בו מוסדות סעד ועזרה הדדית. כמו כן, הוקמו בכפר סניפים של הציונים הכלליים ושל המזרחי, ובשנת 1923 הוקם בו קן של בית"ר. בנוסף, פעל בכפר סניף של אגודת ישראל, שהתבסס ברובו על חסידי גור, חסידי אלכסנדר, חסידי סטריקוב וחסידי סוכטשוב. מבין הרבנים שכיהנו בקהילה נודע בעיקר הרב בנימין אליהו קנטור, שמילא את תפקיד הרב בשנת 1885, ולאחר מכן עבר לסוקולוב פודלסקי. במשך שנים אחדות שימש בתפקיד אב בית דין בכפר הרב דוד שלמה זלמן ניימאן (נפטר בשנת 1921), ובנו, הרב אברהם נח ניימאן, כיהן כרבה האחרון של הקהילה, עד שנספה בשואה בשנת 1942. בשנות כהונתו התקיימה בעיירה ישיבה זוטא, ליד בית המדרש, בה למדו בני העיירה. יושב ראש ועד הקהילה האחרון היה וולף בר ואידיסלאווסקי מאגודת ישראל.
התעמולה האנטישמית שרווחה בפולין בשנות השלושים השפיעה על האוכלוסייה היהודית בכפר, שסבלה ממספר מקרי תקיפות של עוברי אורח יהודים ומחרם כלכלי על מסחרם. בתקופה זו מנו יהודי הכפר כ-450 נפש, למעלה ממחצית תושביו.
יהודי אושנצ'ין > בשואה

ב-10 בספטמבר 1939 נכנסו הגרמנים לכפר, ומיד לאחר מכן החלו בהחרמת סחורות אצל היהודים בו, תוך לקיחה של 10 יהודים כבני ערובה עד למילוי דרישותיהם. עם צירופו של האזור לרייך באוקטובר 1939 התגברה רדיפת יהודי הכפר, והוקם בו יודנרט, בראשותו של נח לשצ'ינסקי, אשר נצטווה לספק לגרמנים מדי יום מכסה של יהודים מגיל 15 עד 60 לעבודות כפייה בשדה וביער, וכן בבניית צריפים. כמו כן, נצטוו היהודים לשאת על בגדיהם טלאי צהוב. במיוחד התעללו הגרמנים ביהודים בעלי זקן, ויהודים אחדים נרצחו.
בנובמבר 1939 אילצו הגרמנים את רב העיירה, אברהם נח ניימאן, להוציא מבית הכנסת את ספרי התורה שבו, ולשרוף אותם. כאשר התנגד, היכוהו הגרמנים נמרצות.
בשנת 1940 הוקם בפרבר הדל של הכפר גטו, אליו הועברו יהודי המקום. באותו זמן הוצאו מן העיירה כמה עשרות צעירים יהודים, ונשלחו למחנות עבודה שונים, ובהם ביילסק (Bielsk) ומוגילנו (Mogilno).
בינואר 1942 רוכזו יהודי הכפר באולם גדול, ולפי הוראות הגרמנים היה עליהם להביא עמם את כל דברי הערך שברשותם. באותו זמן עצמו שדדו גרמנים אחרים את בתיהם. למספר יהודים נודע על כוונת הגרמנים לחסל את הגטו, ואחדים הצליחו להימלט מן הכפר בעוד מועד, אך רובם נתפסו בידי הגרמנים, ונורו למוות.
ב-15 באפריל 1942 בוצע החיסול הסופי של הגטו בכפר. יהודי הגטו רוכזו בכנסייה המקומית, ומשם שולחו במשאיות למחנה ההשמדה חלמנו.
מקהילת אושנצ'ין ניצלו 15 איש: 12 ששרדו מן המחנות, ו- 3 שנמלטו בתחילת המלחמה לברית המועצות.
יהודי אושנצ'ין > כיום

בית הכנסת של הכפר עומד עד היום על תילו, מוזנח, ומשמש מבנה של חברה מסחרית. בית המדרש העומד לידו משמש לצרכים אחרים, ו"רחוב היהודים" שינה את שמו.
בית הרב תפוס בידי תושבי הכפר  הלא יהודים, כמו גם בתים אחרים של היהודים. בית הקברות היהודי חולל בידי הנאצים, ומצבותיו נלקחו על ידי הפולנים לאחר השואה, והפכו לאבני מדרכה. בית הקברות תפוס כיום בידי אדם פרטי, וטכנאי טלפון שחפרו בו תעלה, חשפו עצמות וגולגולות בעומק של 30 ס"מ בלבד[דרוש מקור].
מעבר לכך אין כיום כל זכר, אנדרטה או אמצעי אזכרה אחר לעברו היהודי של הכפר.
לקריאה נוספת

"הדמעה" מאת רפאל גרשון אולבסקי [יו"ר ארגון שארית הפליטה ברגן-בלזן בישראל עד למותו בשנת 1981], בהוצאת ארגון שארית הפליטה ברגן-בלזן בישראל, תל אביב, 1983, מסת"ב מסת"ב 978-965-91217-0-0.
הרשימה המעודכנת של אנשי אושנצ'ין משנת 1939 ועד לחיסול הקהילה בשנת 1942, אריה אולבסקי, ת"ד 8199, תל אביב 61081.
אי-פרי ברלין

| --- | --- |

 ענף:  פורמולה אי
 תאריך ייסוד:  2015 
 ארגון מפעיל:  הפדרציה הבין-לאומית לרכב 
 עיר מארחת:  גרמניהברלין, גרמניה
 הכי הרבה זכיות:  שווייץ סבסטיאן בואמי (2)
 אתר רשמי
 
אי פרי ברלין (באנגלית: Berlin ePrix) הוא מרוץ מכוניות חשמליות שנתי המתקיים כחלק מאליפות הפורמולה אי. המרוץ מתקיים במסלול שנבנה בתוך נמל התעופה ברלין-טמפלהוף.
היסטוריה

אי-פרי ברלין נערך לראשונה כחלק מעונת הבכורה של אליפות הפורמולה אי. המסלול שנבנה בנמל התעופה ברלין-טמפלהוף היה באורך של 2.469 ק"מ וכלל 17 פניות. פליטים שנמלטו ממלחמת האזרחים בסוריה שוכנו באזור שדה התעופה, דבר שלא איפשר לקיים את המרוץ במסלול בשנת 2016. המרוץ התקיים במסלול רחוב באזור שדרת קרל מרקס ואלכסנדרפלאץ. המסלול חזר לשדה התעופה בשנת 2017 עם תוואי מסלול חדש באורך של 2.25 ק"מ ו-10 פניות.
מגפת הקורונה שהתפשטה בעולם בתחילת שנת 2020 הובילה לעצירת העונה לאחר חמישה מרוצים ולהשבתת העונה במשך חצי שנה. במהלך חודש אוגוסט התקיימו שישה מרוצים בטווח של תשעה ימים, כולם בשטח שדה התעופה הישן בברלין, בכך הסתיימה העונה עם 11 מרוצים.
תוצאות

| מרוץ | מסלול | מנצח | פול פוזישן | הקפה מהירה |
| --- | --- | --- | --- | --- |
| 2014/2015 | נמל התעופה ברלין-טמפלהוף | בלגיה ג'רום דאמברוזיו דרגון רייסינג | איטליה יארנו טרולי טרולי | ברזיל נלסון פיקה ג'וניור NEXTEV TCR |
| 2015/2016 | שדרת קרל מרקס | שווייץ סבסטיאן בואמי רנו אי. דאמס | צרפת ז'אן-אריק ורן וירג'ין | ברזיל ברונו סנה מהינדרה רייסינג |
| 2016/2017 מרוץ 1 | נמל התעופה ברלין-טמפלהוף | שוודיה פליקס רוזנקוויסט מהינדרה רייסינג | ברזיל לוקאס די גרסי אאודי ספורט ABT שפלר | ניו זילנד מיטש אוונס יגואר |
| 2016/2017 מרוץ 2 | נמל התעופה ברלין-טמפלהוף | שווייץ סבסטיאן בואמי רנו אי. דאמס | שוודיה פליקס רוזנקוויסט מהינדרה רייסינג | גרמניה מרו אנגל ונטורי |
| 2017/2018 | נמל התעופה ברלין-טמפלהוף | גרמניה דניאל אבט אאודי ספורט ABT שפלר | גרמניה דניאל אבט אאודי ספורט ABT שפלר | גרמניה דניאל אבט אאודי ספורט ABT שפלר |
| 2018/2019 | נמל התעופה ברלין-טמפלהוף | ברזיל לוקאס די גרסי אאודי ספורט ABT שפלר | שווייץ סבסטיאן בואמי ניסאן אי. דאמס | ברזיל לוקאס די גרסי אאודי ספורט ABT שפלר |
| 2019/2020 מרוץ 1 | נמל התעופה ברלין-טמפלהוף | פורטוגל אנטוניו פליקס דה קוסטה DS Techeetah | פורטוגל אנטוניו פליקס דה קוסטה DS Techeetah | פורטוגל אנטוניו פליקס דה קוסטה DS Techeetah |
| 2019/2020 מרוץ 2 | נמל התעופה ברלין-טמפלהוף | פורטוגל אנטוניו פליקס דה קוסטה DS Techeetah | פורטוגל אנטוניו פליקס דה קוסטה DS Techeetah | בלגיה סטופל ונדורן מרצדס |
| 2019/2020 מרוץ 3 | נמל התעופה ברלין-טמפלהוף | גרמניה מקסימיליאן גונתר ב.מ.וו אנדרטי מוטורספורט | צרפת ז'אן-אריק ורן DS Techeetah | ניו זילנד מיטש אוונס יגואר |
| 2019/2020 מרוץ 4 | נמל התעופה ברלין-טמפלהוף | צרפת ז'אן-אריק ורן DS Techeetah | צרפת ז'אן-אריק ורן DS Techeetah | פורטוגל אנטוניו פליקס דה קוסטה DS Techeetah |
| 2019/2020 מרוץ 5 | נמל התעופה ברלין-טמפלהוף | בריטניה אוליבר רולנד ניסאן אי. דאמס | בריטניה אוליבר רולנד ניסאן אי. דאמס | ברזיל לוקאס די גרסי אאודי ספורט ABT שפלר |
| 2019/2020 מרוץ 6 | נמל התעופה ברלין-טמפלהוף | בלגיה סטופל ונדורן מרצדס | בלגיה סטופל ונדורן מרצדס | שווייץ ניקו מולר גאו דרגון |
הערות שוליים

↑  Exclusive: Berlin Formula E race threatened by refugee crisis, Motorsport.com, 17 November 2015
↑  Motor racing-Formula E schedules six races in nine days to finish season, Reuters, 17 June 2020
מסלול הרחוב בשדרת קרל מרקס בו התחרו בעונת 2015/2016.
המסלול בנמל התעופה ברלין-טמפלהוף (2017-הווה)
המסלול ההפוך בנמל התעופה ברלין-טמפלהוף (2020-הווה)
איטליה הביזנטית

איטליה הביזנטית כללה את החלקים של חצי האי האיטלקי שהיו בשליטת האימפריה הביזנטית לאחר נפילת האימפריה הרומית המערבית (476). המאחז הביזנטי האחרון באיטליה, בארי אבד בשנת 1071. מבחינה כרונולוגית, זה מתייחס ל:
הפרפקטור הפראיטוריאני של איטליה (540/554–584)
האקסרכיה של רוונה (584–751)
התמה של סיציליה (687–902)
התמה של לונגוברדיה (בסביבות 891–965 לערך)
קטפנות איטליה (965–1071)
כמה מדינות נמנעו מכיבוש על ידי הלומברדים או הפרנקים ושמרו על נאמנות ביזנטית באופן רשמי גם לאחר שהנוכחות הביזנטית באיטליה הגיעה לסיומה:
הרפובליקה של ונציה
דוכסות נאפולי
דוכסות גאטה
דוכסות אמלפי
דוכסות סורנטו
כמו כן, האי סרדיניה שמר על נאמנות לביזנטים בתקופה לא ברורה זו:
השופטים של סרדיניה
איקיטוס

איקיטוס (ספרדית: Iquitos) היא עיר בצפון פרו, בליבו של יער הגשם על גדות נהר האמזונאס, ובירת מחוז לורטו. העיר נמצאת בגובה 106 מטרים מעל פני הים, והיא העיר הגדולה ביותר בעולם אשר מנותקת מכבישים ודרכים יבשתיות: הגישה אליה מתאפשרת רק דרך שדה התעופה והנמל המקומיים. אוכלוסיית העיר מונה 400,000 תושבים.
אקלים

מזג האוויר באזור לח מאוד עם לחות ממוצעת של 85%. העונה הגשומה היא בין החודשים נובמבר עד מאי, ובמהלכה יורדות כמויות גדולות של גשמים. מפלס הנהר מגיע לשיא גאות בחודש מאי ולשיא השפל בחודש אוקטובר.
היסטוריה

העיר נוסדה בשנת 1750 על ידי מיסיונרים נוצרים ישועים, שהחלו להמיר את דתם של תושבי האזור. העיר החלה לשגשג כשהפכה לבירת אזור לורטו ב-1864, בזכות גילוי השימוש בעץ הגומי לצורך תעשיית הלטקס.
כלכלה

בסוף המאה ה-19 התפתחה תעשיית הגומי ונעשה שימוש גובר בעץ הגומי לצורך יצירת לטקס. גילוי זה הביא לפריחה כלכלית גדולה באזור. כיום בעקבות המעבר לתחליפים סינתטיים וגידול חקלאי מרוכז של עצים אלו, לא נאסף הגומי מעצים הגדלים באזור זה. בעשורים האחרונים כלכלת העיר מבוססת בעיקר על כריתת עצים מיערות הגשם, ושאיבת נפט גולמי המצוי בשפע באזורי הג'ונגל. כמו כן מיקומה של העיר, בסמוך לגבולות עם המדינות ברזיל ואקוודור, הופך אותה לצומת מסחרית חשובה.
חינוך

בעיר ישנן שתי אוניברסיטאות, אשר מקדמות את המחקר האקולוגי של האזור. מגוון רחב של גילויים באזור תרמו למחקרים רבים בתחום הכימיה והביולוגיה. בנוסף נעשה מאמץ לערב את האוכלוסייה המקומית בשימור יערות הגשם, תוך כדי מתן דגש על חשיבות התיירות האקולוגית.
תיירות

לאיקיטוס מוניטין גדל של מוקד תיירות בפרו. רמת הפשיעה ביחס לגודל העיר היא נמוכה יחסית. התנועה בתוך העיר היא בעיקר על ידי אופנועים ומוטו-טקסי. מוקדי התיירות המרכזיים הם סיורים היוצאים מהעיר על גבי סירות לג'ונגלים הסמוכים, והרובע בלן (Belén), בו אפשר לצפות בדרך החיים המיוחדת של המקומיים ולשוט על גבי סירות קנו בשווקים הצפים הייחודיים לרובע. כמו כן איקיטוס מהווה נקודת יציאה לשמורת הטבע הלאומית פקיה-סמיריה (Pacaya-Samiria).
יהודים

בשנות השמונים של המאה ה-19 הגיעה לעיר קבוצה קטנה של צעירים יהודים ממרוקו, הרפתקנים מתוך קבוצה גדולה של יהודי מרוקו שהיגרו לדרום אמריקה והשתקעו בעיקר בברזיל. חלק מאותם צעירים עזבו את איקיטוס, ואלו שהשתקעו נישאו לתושבות המקום ממוצא אינדיאני. יהודים אלו עסקו בסחר בעץ הגומי. בעיר לא נבנה בית כנסת, אך הוקם בית עלמין יהודי. בשנות החמישים של המאה ה-20 התחילו הצאצאים של אותם מהגרים להתעניין בשורשים היהודיים שלהם, ובשנות ה-90 מאות מהם עברו תהליכי גיור בסיוע רבנים פרואנים. המתגיירים התארגנו בקבוצה בשם "החברה הישראלית של איקיטוס" (Sociedad Israelita de Iquitos). רבים מבני הקהילה עלו לישראל.
בימינו פועל בעיר בית כנסת קטן בחדר האחורי של חנות למזרנים השייכת לאחד מחברי הקהילה.
ערים תאומות

ברזיל מנאוס, ברזיל
קולומביה לטיסיה, קולומביה
אלבניה אלבסן, אלבניה
ישראל רמלה, ישראל
Better Off Dead

| --- | --- |
 שיר בביצוע ביל וית'רס
 מתוך האלבום Just as I Am
 יצא לאור:  1970
 סוגה:  פאנק בלוז
 אורך:  02:18
 חברת תקליטים:  סאסקס רקורדס
 
Better Off Dead (בתרגום חופשי: עדיף להיות מת) הוא שיר של הזמר-יוצר האמריקאי ביל וית'רס, שהופיע לראשונה באלבום הבכורה שלו Just as I Am. השיר מהווה את אחד השירים הקודרים והמרירים שכתב ופרסם וית'רס במהלך כל הקריירה שלו, ולעיתים מוגדר כשיר האפל ביותר שלו.
השיר דורג במקום ה-5 ברשימת "10 Overlooked Gems From Soul Legend Bill Withers" שערך מגזין Stereogum. בשנת 2017 מוזיקאי הג'אז חוזה ג'יימס (אנ') ביצע גרסת כיסוי לשיר והגדיר אותו כאחד משירי ביל וית'רס האהובים עליו.
תוכן

מילות השיר נכתבות כמעין מכתב התאבדות של גבר לאחר שזוגתו עזבה אותו. בתוך המכתב הוא מגולל את הדרכים שבה בזבז את כל כספם על אלכוהול וסמים, כיצד בזמן שבכתה בחדרם מייאוש הוא יצא מהבית כדי לרכוש עוד סמים ועל כך שהתעלל בה נפשית אף שהייתה טובה אליו ואהבה אותו. השיר נפתח בכך שהגבר מספר על עזיבתה (”היא לא יכלה לסבול אותי יותר / אז היא לקחה את הילדים ועזבה”) ורק לאחר מכן מתאר את הרקע לפרידה. בסוף השיר הגבר מסיים את המכתב, ומתאבד ביריית אקדח, שגם נשמעת עם סיומו. לפני הירי, כמו בכל אחד מהפזמונים, נאמר המשפט "עדיף לה להיות בלעדיי, ולי עדיף להיות מת", ומכאן שם השיר.
אף על פי תוכנו האפל והדיכאוני, לחן השיר הוא פאנק קצבי בעל גרוב מהיר באופן יחסי וכולל מקצב קופצני של תופי בונגוס ומערכת תופים. תפקיד ההרמוניה, כלומר גיטרה, בס ופסנתר, נכנס רק לאחר כלי ההקשה. הסגנון המוזיקלי משלב גם אלמנטים מעולם הבלוז וגם מאפיינים של מוזיקה אפריקאית. בסוף השיר נשמעת יריית אקדח, המסמנת את מותו של הכותב ומהווה את סוף האלבום, מה שמותיר את המאזין בתחושת אובדן.
הערות שוליים

↑  Bill Withers' Legacy Is So Much Deeper Than The Hits We All Know, WFIT, ‏2020-04-04 (באנגלית)
↑  10 Overlooked Gems From Soul Legend Bill Withers, Stereogum, ‏2020-04-03 (באנגלית)
↑  Watch José James Groove On Bill Withers' 'Better Off Dead', NPR.org (באנגלית)
| ביל וית'רס |
| --- | --- | --- |
| אלבומי אולפן | Just as I Am • Still Bill • +'Justments • Making Music • Naked & Warm • Menagerie • 'Bout Love • Watching You, Watching Me |  |
| אלבומי הופעה | Live at Carnegie Hall |  |
| אלבומי אוסף | Bill Withers' Greatest Hits • The Essential Bill Withers |  |
| סינגלים | "Ain't No Sunshine" • "Grandma's Hands" • "Lean on Me" • "Use Me" • "Who Is He" • "Lovely Day" • "Better Off Dead" • "Oh Yeah!" • "Something That Turns You On" • "We Could Be Sweet Lovers" |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
.om

| --- | --- |

 תאריך ייסוד:  1996 
 www.registry.om
 
‎.om היא סיומת האנטרנט (ccTLD) בעומאן.
רישום

נכון לעכשיו, הרשות הרגולטורית לטלקום היא הרשמת של .om ccTLD. הרשות אחראית באופן בלעדי על ניהול שם הדומיין האינטרנטי ברמה העליונה ".om" ו- ". عمان". הרשות יכולה:
לקבוע חוקים, הוראות והנחיות למינהל שמות הדומיינים האמורים.
לאשר לרשמים המוסמכים ולפרסם רשימת שמות באתר הרשות או בכל דרך אחרת.
לעקוב אחר הרשמים והרשמים המוסמכים כדי לבדוק אם הם עומדים בכללים, בהוראות ובהנחיות הקשורות לשמות הדומיין בהתאמה.
לפרסם את החלטות הפסקת ההסמכה של הרשמים המוסמכים באתר הרשות או בכל דרך אחרת.
לנקוט צעדים הנוגעים לערעורים ותלונות המוגשים על ידי רשמים או רושמים מוסמכים או כל גורם דאגה בכל עניין הקשור ליישום הוראות תקנה זו, אך מבלי לפגוע בהוראות חוק הקניין התעשייתי ותקנתו המבצעת.
אזורי .om

הרמה העליונה .om מורכבת מאזורי התחום הבאים:
| אֵזוֹר | קטגוריות רישום |
| --- | --- |
.om: לחלקים המינהליים בממשלה ובמשרדים המורשים בעומאן, ומאז 2014 ואילך, זמינים לחברות ואנשים פרטיים בעומאן. 
.co.om: לחברות ועסקים רשומים בעומאן
.com.om: לחברות ועסקים רשומים בעומאן
.org.om: לחברות ציבוריות כלליות (ללא מטרות רווח) המותרות על ידי עומאן
.net.om: לחברות המספקות שירותי טלקומוניקציה בעומאן
.edu.om: למוסדות חינוך ציבוריים או פרטיים
.gov.om: לסוכנויות ממשלתיות בעומאן
.museum.om: עבור גופים ממשלתיים או פרטיים המחזיקים או מפעילים מוזיאון עומאן
.pro.om: לאיגודים מקצועיים ולעמותות מקצועיות המורשות על ידי אומן, כגון רופאים ומהנדסים מורשים או כל חבר בהם.
.med.om: למשרדי רפואה ממשלתיים או פרטיים
רשמים מוכרים

הרשם המוסמך הוא כל אדם או גוף המורשה על ידי הרשות במסגרת הסכם (הסמכת רשם) לקבל בקשות רישום של דומיינים באינטרנט, לקבל החלטה, לרשום, להעביר, לעצור, למחוק אותם ולנקוט בכל הצעדים הנדרשים הקשורים לשמות הדומיינים בתוך את השורות המוגדרות בהסכם ההסמכה לרשם.
הרשות תבדוק את הבקשות שהוגשו לה ממשרדים ומפעלים המעוניינים לקבל הסמכה מהרשות ולקבל החלטות.
הרשמים המוסמכים הנוכחיים הם:
GulfCyberTech E- פתרונות (אורכב 09.12.2020 בארכיון Wayback Machine)
אורדאו עומאן
חברת תקשורת עומאן
הערות שוליים

↑  "TRA Now Allows Individuals to Register Omani Domain Names". Muscat Daily. אורכב מ-המקור ב-21 באוגוסט 2017. נבדק ב-21 באוגוסט 2017. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט ובנושא עומאן. אתם מוזמנים לתרום לוויקיפדיה ו.
Better Love

Better Love (בעברית: אהבה טובה יותר) הוא שיר באנגלית שנכתב והולחן על ידי דייוויד שנדון וקתרין דוסקה ובוצע על ידי קתרין דוסקה.
השיר יצא לאור ב-6 במרץ 2019. השיר ייצג את יוון באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור היוונית.
רשימת השמעה

הורדה דיגיטלית
"Better Love" - 3:03
הערות שוליים

↑  Katerine Duska - Better Love lyrics, מילות השיר באתר ג'יניוס
| --- | --- |
בקרת זהויות :  MusicBrainz release group: 6ae03f91-0cc3-4155-a51f-e6c55b9d506d  MusicBrainz work: d7e2bd42-6114-4ce3-8a6a-3d23ce519e62
1037

שנת 1037 היא השנה ה-37 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 1037‎
נפטרים ב-1037‎
איריס בר

| --- | --- |
אין תמונה חופשית
 לידה:  1 בינואר 1977 (בת 47) הברונקס, ארצות הברית 
 מדינה:  ארצות הברית, ישראל 
 מקום לימודים:  אוניברסיטת בראון 
 http://www.irisbahr.org
 פרופיל ב-IMDb
 
איריס בר (באנגלית: Iris Bahr), היא שחקנית יהודייה-אמריקאית, קומיקאית, סופרת, במאית ומפיקה. שיחקה בסדרות טלוויזיה רבות, הצגות תיאטרון, סרטי קולנוע וכתבה שני ספרים.
ראשית חייה

בר גדלה בברונקס, בניו-יורק, ועלתה לישראל עם אמה כשהייתה בת 13. לאחר שירות צבאי בישראל החליטה לחזור לארצות הברית כדי ללמוד תואר ראשון בנוירו-פסיכולוגיה ופילוסופיה סינית באוניברסיטת בראון. במהלך לימודיה שיחקה מעט במסגרת קורס תיאטרון וכך הבינה בסיום התואר שהיא רוצה לאמץ זאת כמקצוע. לכן, חזרה לניו יורק והחלה לשחק במשך מספר שנים, ולאחר מכן, עברה ללוס אנג'לס, שם החלה לפרוח קריירת המשחק שלה.
קריירה

הקריירה של בר החלה בניו יורק, שם שהתה מספר שנים ובהן למדה משחק והשתתפה בהצגות תיאטרון שונות. יום אחד, בדרכה חזרה משיעור ליצנות דרסה אותה משאית בזמן שרכבה על אופניים. התאונה השביתה את פעילותה למספר חודשים.בעקבות התאונה בר החליטה לעבור ללוס אנג'לס במטרה לשחק באופן מקצועי יותר. בר החלה להופיע כסטנדאפיסטית אך הבינה שהיא פחות אוהבת את עולם הסטנד-אפ, העדיפה להתמקד במשחק, והחליטה לכתוב הצגת יחיד - "Planet America" שעסקה בביטחון לאומי ובחוויה של מהגרים ההצגה הייתה מועמדת לפרס הצגת היחיד הטובה ביותר מטעם המגזין LA Weekly.
בלוס אנג'לס בר החלה לחוש כיצד הביקורת על ישראל מתעצמת, במיוחד בקרב עולמם של האמנים הליברליים. היא הרגישה שהם אינם מבינים את התחושה של הפחד וחוסר האונים של האנשים בישראל מאירועי הטרור ולכן כתבה את "די" (באנגלית : Dai), הצגת יחיד עם עשר דמויות שונות שאת כולן בר מגלמת. הדמויות יושבות בבית קפה תל אביבי דקות לפני שעומד להתרחש פיגוע התאבדות במקום. ההצגה זכתה בפרס לוסיל לורטל (אנ') למופע היחיד הטוב ביותר והוצג ברחבי העולם ובבניין האו"ם אל מול מאה שגרירים ונציגים.
במהלך הקריירה בר שיחקה תפקידי אורח רבים בסדרות שונות, ביניהן חברים, מלך השכונה (King of Queens), סוכנות הביון, המופע של דרו קארי, ותרגיע של לארי דייוויד.
בהמשך המשיכה לייצר לעצמה תפקידים וכתבה את הקומדיה "סבטלנה" שבמרכזה זונת צמרת רוסייה שעברה להוליווד. הסדרה התנהלה ברחוב ובר הייתה מסתובבת בבוורלי הילס ומדברת עם אנשים שונים בזמן שגילמה דמויות שונות כל פעם. הסדרה כללה שתי עונות ושודרה במסגרת רשת הכבלים האמריקאית HD Net (בבעלותו של מרק קובן) אשר לה עשרים מיליון מנויים. היא נחלה הצלחה גדולה ושודרה בארצות הברית, רוסיה וגרמניה.
ספרה הראשון Dork Whore היה רב מכר בגרמניה ונקנה גם כאופציה לסרט עלילתי שנמצא בשלבי פיתוח. ספרה השני שיצא לאור בשנת 2011 היינו ספר המשך בשם Macchu My Picchu שתורגם לגרמנית, פורטוגזית ואיטלקית. ספריה הם אוטוביוגרפיים ומתארים בהומור שלבים שונים בחייה. היא מספרת על הטיול שלה לדרום אמריקה, על מיניות ועל החוויה שלה באוניברסיטה בארצות הברית בתור יהודיה.
גם בתחום הקולנוע כתבה, ביימה ושיחקה בסרט קצר בשם The Unchosen Ones שמבוסס כולו על אימפרוביזציות שצולמו ברחובות ישראל. הסרט הוצג בפסטיבלים ברחבי העולם. בנוסף, שיחקה תפקיד ראשי בסרט העלילתי המצליח בהפקתו של אלי רוט The Last Exorcism ובקומדיה המצליחה Larry The Cable Guy.
בישראל השתתפה בשנת 2015/2016 בסדרה בלתי הפיך שכתבה עדי אשכנזי, שם שיחקה את אחותה של הדמות הראשית.
רשימת תפקידים > טלוויזיה

סבטלנה – בימוי יצירה כתיבה ומשחק
על הקצה (2015)
נקמה
Blunt Talk
Rae Lynn’s Preggo Tips
תרגיע
חברים
המופע של דרו קארי
מלך השכונה
בלתי הפיך
רופאה במרפאה - ילדות טובות (good girls) עונה 3
Code Black
רשימת תפקידים > קולנוע

The Unchosen Ones
The Last Exorcism
Larry the Cable Guy
רשימת תפקידים > תיאטרון

Planet America – מועמדת לפרס הצגת היחיד הטובה ביותר מטעם המגזין LA Weekly
Dai – זכה בפרס מופע היחיד הטוב ביותר היוקרתי על שם Lucille Lortel